লেকিন...
লেকিন... হলো গুলজার পরিচালিত ১৯৯১ সালের ভারতীয় হিন্দি ভাষার নাট্য রহস্য চলচ্চিত্র, এটি ১৮৯৫ সালে রবীন্দ্রনাথ ঠাকুর রচিত ছোট গল্প ক্ষুধিত পাষাণ অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেছেন বিনোদ খান্না, ডিম্পল কপাড়িয়া, আমজাদ খান, অলোক নাথ এবং বীনা ব্যানার্জি। চলচ্চিত্রটির কাহিনিমূলত রেভা নামে এক অস্থির ভূতের গল্প বলে, যিনি রাজস্থানের রাজা পরম সিংয়ের প্রাচীন প্রাসাদে মুক্তি চান এবং তাকে খুঁজে পান, যখন এই অঞ্চলের মূল্যবান জিনিসপত্র উদ্ধারের জন্য সরকার কর্তৃক প্রেরিত জাদুঘরের কিউরেটর সমীর তাকে আবিষ্কার করেন।